paragraph_text: Nevada, savezna država na planinskom zapadnom području SAD.-a, smještena u zavali između Stjenjaka i Sierra Nevade. Na sjeveru graniči s Oregonom i Idahom, za zapadu s Kalifornijom i na istoku s Utahom i Arizonom na krajnjem jugu, od koje je odijeljena dubokim kanjonom rijeke Colorado. Nevada je tek mjestimično pošumljena (nacionalne šume, kao Toiyabe i Humboldt), a obradive površine zahtijevaju navodnjavanje. Glavna središta, gradovi Carson City, Reno i Sparks nalaze se više-manje u blizini jezera Tahoe, a poznato kockarsko središte Las Vegas, na pustinjskom jugu. Prstanovnici Nevade su Indijanci Washo uz rijeku Truckee i jezero Tahoe, Zapadni Šošoni u dolini rijeke Reese, Gosiute na istoku, Pajuti na jugoistoku i Sjeverni Pajuti na zapadu; danas poglavito na rezervatima.